Lav et referat af nedenstående tekst:

Tekst:
Sparekassen Hobros hæveautomat i Terndrup Centeret var i nat klokken 02.05 udsat for et ekstraordinært voldsomt røveri. Minimum tre tyve brugte nemlig sprængsstof for at komme ind til pengene. - Tyvene har brugt endnu ukendte eksplosiver, og har simpelthen sprængt boksen op, siger vagtchef Bent Højgaard til TV2/Nord. Sparekassen Hobro har taget store skader efter eksplosionen. Hele 100 meter væk har Nordjyllands Politi fundet glasskår fra sparekassen. Politiet venter nu på, at bygningen bliver sikret, så det er muligt at undersøge røveriet nærmere. Det store brag kunne høres i hele byen og vækkede derfor flere lokale og flere af dem, så tre mænd flygte fra området i en sort VW Passat stationcar. Kort forinden havde Nordjyllands Politi modtaget en alarm fra Sparekassen Himmerland i Skørping, hvor indgangsdøren var brudt op, men tyvene var væk med det samme. - Vi tror, at det var en afledningsmanøvre for aktionen i Terndrup, siger Bent Højgaard. Hvis man har yderligere oplysninger i sagen, kan Nordjyllands Politi træffes på 114. - Vi vil meget gerne høre fra folk, der har set noget eller nogen, der virkede mistænkelige. Både i nat, men også tidligere på dagen eller i dagene op til, siger Johan Nielsen, vicepolitikommissær i Hobro.

Referat:
Tyve brugte natten til torsdag dynamit for at komme ind i en pengeautomat i Terndrup.